เรื่องร้องเรียน (คลอง,ถนน) วันที่ 2022-10-20 15:38:35 — แขวงคลองต้นไทร เขตคลองสาน กรุงเทพมหานคร
ขอให้ รถไฟฟ้าสายสีทอง สถานีเจริญนคร เปิดให้บริการชานชาลาทั้งสองฝั่ง (ฝั่งไปคลองสาน กับฝั่งไปกรุงธนบุรี) เพื่อให้รถไฟฟ้าวิ่งรับส่งผู้โดยสารได้อย่างถูกต้อง เนื่องจากการเปิดใช้ชานชาลาเพียงฝั่งเดียวสร้างความสับสนให้แก่ผู้ใช้บริการ ทั้งคนไทยและคนต่างชาติ หลงไปสถานีคลองสาน เยอะมาก และหลายครั้ง ผู้โดยสารที่หลงไปสถานีคลองสาน ต้องรออีก 15-20 นาที กว่ารถขบวนถัดไปจะมา ทำให้เสียเวลาและสร้างความไม่ประทับใจในการท่องเที่ยวที่ประเทศไทย ดังนั้นสถานีเจริญนคร จึงควรเปิดใช้บริการชานชาลาทั้งสองฝั่ง

และขอความกรุณา ทีมงานรับเรื่องทราฟฟี่ฟองดู ไม่เปิดเรื่องจบด้วยการส่งต่อบริษัทกรุงเทพธนาคม เนื่องจากเรื่องนี้อยู่ในอำนาจหน้าที่โดยตรงของผู้ว่าราชการกรุงเทพมหานคร ที่สามารถบังคับบัญชา/กำกับดูแล บริษัท กรุงเทพธนาคม อันเป็นองค์กรในสังกัดของผู้ว่ากรุงเทพ ที่ต้องตัดสินใจในเชิงนโยบายเกี่ยวกับเรื่องดังกล่าว